PRIJEDLOG

Na temelju članka 289. stavka 7. Zakona o socijalnoj skrbi (Narodne novine 18/22, 46/22, 119/22 i 71/23) i članka 41. točke 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22), Gradska skupština Grada Zagreba, na \_\_\_\_\_\_\_ sjednici, \_\_\_\_\_\_\_\_\_\_\_\_\_, donijela je

**ODLUKU**

**o izmjenama i dopunama Odluke o socijalnoj skrbi**

**Članak 1.**

U Odluci o socijalnoj skrbi (Službeni glasnik Grada Zagreba 22/22, 29/22, 8/23, 30/23 i 39/23 – pročišćeni tekst) u članku 4. točki **1.** **NOVČANE NAKNADE** iza alineje 8. dodaje se nova alineja 9. koja glasi:

„- novčana naknada hrvatskim braniteljima iz Domovinskog rata u povodu blagdana Uskrsa i Božića;“.

Dosadašnja alineja 9. postaje alineja 10.

U točki **2. SOCIJALNE USLUGE** alineji 5. podtočka a) mijenja se i glasi: „umirovljenici mlađi od 65 godina,“.

**Članak 2.**

U članku 5. stavku 1. riječi: „točke 1. alineja 1., 2., 3., 4., 5., 6., 7. i 9.“ zamjenjuju se riječima: „točke 1. alineja 1., 2., 3., 4., 5., 6., 7., 9. i 10.“.

Stavak 2. mijenja se i glasi:

„Korisnicima novčane naknade iz članka 4. točke 1. alineja 1., 3., 4., 5., 6. i 7. ove odluke može se isplatiti novčani iznos povodom blagdana Uskrsa (uskrsnica) i Božića (božićnica), sukladno proračunskim mogućnostima, o čemu odlučuje gradonačelnik.“.

**Članak 3.**

Iza članka 21. dodaje se podnaslov i članak 21.a koji glasi:

**„NOVČANA NAKNADA HRVATSKIM BRANITELJIMA IZ DOMOVINSKOG RATA U POVODU BLAGDANA USKRSA I BOŽIĆA**

**Članak 21.a**

Novčanu naknadu hrvatskim braniteljima iz Domovinskog rata u povodu blagdana Uskrsa (uskrsnica) i Božića (božićnica) može ostvariti hrvatski branitelj iz Domovinskog rata koji u vrijeme podnošenja zahtjeva ima prebivalište u Gradu Zagrebu i koji je korisnik novčane naknade za nezaposlene hrvatske branitelje iz Domovinskog rata ili zajamčene minimalne naknade.

O novčanoj naknadi iz stavka 1. ovog članka odlučuje gradsko upravno tijelo nadležno za branitelje.“.

**Članak 4.**

U članku 25. stavak 2. mijenja se i glasi:

„Pravo na pomoć djeci u mliječnoj hrani ostvaruju korisnici čiji ukupni mjesečni prihod po članu kućanstva ne prelazi iznos od 438,00 eura.“.

Stavak 3. briše se.

**Članak 5.**

U članku 35. stavku 1. alineje a) i f) mijenjaju se i glase:

„a) umirovljenici mlađi od 65 godina čiji su ukupni prihodi jednaki ili manji od 560,00 eura mjesečno;

„f) osobe starije od 65 godina života;“.

U stavku 2. riječi: „ iz stavka 1. ovog članka“ zamjenjuju se riječima: „ iz stavka 1. točaka a), b), c), d), e), g) i h) ovog članka“.

Iza stavka 2. dodaju se stavci 3. i 4. koji glase:

„Korisnici prava iz stavka 1. točke f) ovoga članka pravo na besplatnu godišnju pokaznu kartu ostvaruju podnošenjem zahtjeva ZET-u.

Korisnicima prava iz stavka 1. točke f) ovoga članka pravo na besplatnu godišnju pokaznu kartu ZET-a pripada od prvog dana mjeseca u kojem je podnesen zahtjev. Iznimno, pravo na besplatnu godišnju pokaznu kartu ZET-a ostvaruju počevši s 1. lipnjem 2024. ukoliko ZET- u podnesu zahtjev u razdoblju od 1. lipnja 2024. do 30. rujna 2024“.

**Članak 6.**

U članku 41. stavku 1. alineja 6. mijenja se i glasi:

„- mjesečni prihod samca ili mjesečni prihod po članu kućanstva ne prelazi iznos od 500,00 eura;“.

**Članak 7.**

U članku 42. stavak 2. mijenja se i glasi:

„Ovisno o tjelesnom, mentalnom i zdravstvenom stanju podnositelja zahtjeva, osigurava se dostava jednog gotovog obroka u kuću dnevno te najviše do 8 sati ostalih sadržaja usluge pomoći u kući mjesečno, a što se utvrđuje rješenjem o priznavanju prava na uslugu pomoći u kući.“.

**ZAVRŠNE ODREDBE**

**Članak 8.**

Stupanjem na snagu ove Odluke prestaje važiti Odluka o novčanoj pomoći hrvatskim braniteljima iz Domovinskog rata u povodu blagdana Uskrsa i Božića (Službeni glasnik Grada Zagreba 4/19 i 11/24).

**Članak 9.**

Ova odluka bit će objavljena u Službenom glasniku Grada Zagreba, a stupa na snagu 1. lipnja 2024.

KLASA:

URBROJ:

Zagreb,

Predsjednik

Gradske skupštine

**Joško Klisović, v. r.**